Nyt kollegium med 108 ungdomsboliger bliver opført i området omkring Aalborg Universitet.

Kollegiet får navnet Nobel Kollegiet, og det forventes at være klar til indflytning i slutningen af 2007. Placeringen af kollegiet er bestemt ud fra ønske fra kommende beboere og økonomiske hensyn. - Aalborg Universitets undersøgelser viser, at de studerende helst vil bo i Aalborg centrum eller i universitetsbyen. Hvis vi bygger i centrum, er det meget svært at holde priserne nede på et studievenligt niveau, og derfor har vi placeret Nobel Kollegiet tæt ved Aalborg Universitet", forklarer Henning Hjorth Jensen, der er formand for bestyrelsen i Nobel Kollegiet samt tre andre kollegier i Aalborg. Socialministeriet støtter byggeriet med 28,2 millioner kroner.